
ΕΛΛΗΝΙΚΗ ΔΗΜΟΚΡΑΤΙΑ

Γραφείο Τύπου
Ταχ. Δ/νση: Κύπρου 3 
Ταχ.Κώδικας: 32 200
Τηλ: 2262 -3-50652
Εmail: dimosthivas@thiva.gr
Site: www.thiva.gr                                                                         Θήβα, 8/7/2025 
ΔΕΛΤΙΟ ΤΥΠΟΥ
Δήμος Θηβαίων : Κόκκινος Συναγερμός και κατάσταση πλήρους κινητοποίησης

   Σε κατάσταση πλήρους κινητοποίησης (Red Code) τίθεται έως και την Τετάρτη, 9 Ιουλίου 2025 ο Δήμος Θηβαίων σύμφωνα με την Ομάδα Έκδοσης του Ημερήσιου Χάρτη Πρόβλεψης Κινδύνου Πυρκαγιών της Γενικής Γραμματείας Πολιτικής Προστασίας. Ο κίνδυνος εκδήλωσης πυρκαγιών προβλέπεται να παραμείνει πολύ υψηλός. 

  Ως εκ τούτου εκτός από την απαγόρευση κυκλοφορίας στα δασικά οικοσυστήματα και τις περιοχές NATURA που συνεχίζουν να ισχύουν, οι δημότες οφείλουν να περιορίσουν τις δραστηριότητες εκτός οικίας και να φροντίζουν τα άτομα που ανήκουν στις ευάλωτες ομάδες του πληθυσμού. 

  Yπενθυμίζουμε ότι θα λειτουργούν οι παρακάτω κλιματιζόμενες αίθουσες με σκοπό να μειωθεί το γενικευμένο αίσθημα δυσφορίας και να προληφθεί οποιαδήποτε αδιαθεσία ιδιαιτέρως από τις ευάλωτες ομάδες του πληθυσμού : 

1) ΚΑΠΗ Θήβας (8.00 π.μ. – 20.00 μ.μ.)

2) Δημοτική Ενότητα Βαγίων: ΚΑΠΗ

3)Δημοτική Ενότητα Πλαταιών: Αίθουσα πολλαπλών χρήσεων στο Κοινοτικό Κατάστημα Καπαρελλίου

4) Δημοτική Ενότητα Θίσβης: Πνευματικό Κέντρο -Δομβραίνα
Με βάση τις οδηγίες του Εθνικού Οργανισμού Δημόσιας Υγείας(ΕΟΔΥ) για την προστασία από τον καύσωνα, ευάλωτες στον καύσωνα θεωρούνται οι εξής πληθυσμιακές ομάδες:
· Οι ακραίες ηλικιακές ομάδες (βρέφη, παιδιά, ηλικιωμένοι).

· Οι ασθενείς που πάσχουν από χρόνια νοσήματα (π.χ. καρδιολογικά, αναπνευστικά, σακχαρώδη διαβήτη κ.λπ.) ή από σοβαρά νευρολογικά ή ψυχιατρικά νοσήματα.

· Άτομα τα οποία λαμβάνουν φαρμακευτική αγωγή με αντιυπερτασικά (π.χ. διουρητικά, β-αναστολείς) και άλλα φάρμακα.

· Άτομα με παχυσαρκία.

· Άτομα που εργάζονται ή διαμένουν σε εξωτερικούς χώρους ή αθλητές.

· Άτομα που καταναλώνουν πολύ αλκοόλ ή κάνουν χρήση ναρκωτικών ουσιών.

Συμβουλές προστασίας από τον καύσωνα
· Πίνετε άφθονα υγρά (νερό, χυμούς φρούτων ή λαχανικών).

· Αποφύγετε την κατανάλωση καφέ και αλκοόλ.

· Αποφεύγετε την απ’ ευθείας έκθεση στον ήλιο και περιορίστε τις μετακινήσεις σας. Παραμένετε σε σκιερά και δροσερά μέρη, αποφεύγοντας τους χώρους όπου επικρατεί συνωστισμός.

· Χρησιμοποιείστε, αν είναι εφικτό, κλιματιστικά ή ανεμιστήρα  

· Ντυθείτε με ελαφρά, άνετα και ανoιxτόxρωμα ρούχα. Φοράτε καπέλο και γυαλιά ηλίου όταν κυκλοφορείτε σε εξωτερικούς χώρους.

· Κάνετε πολλά, χλιαρά ντους στη διάρκεια της ημέρας.

· Εάν ιδρώνετε πολύ, μπορείτε να αυξήσετε την κατανάλωση άλατος (αναζητήστε συμβουλή ιατρού σε περίπτωση που σας έχει συστηθεί ο περιορισμός αλατιού).

· Τρώτε μικρά (σε ποσότητα) και ελαφρά γεύματα, δίνοντας έμφαση στην κατανάλωση φρούτων και λαχανικών και περιορίζοντας τα «βαριά» φαγητά.

· Αποφεύγετε τις βαριές χειρωνακτικές εργασίες, ιδιαίτερα σε χώρους με υψηλή θερμοκρασία, άπνοια και μεγάλη υγρασία.
· Αν πάσχετε από χρόνια νοσήματα (αναπνευστικά, καρδιαγγειακά κλπ.) συμβουλευθείτε τον γιατρό σας για τυχόν ειδικά μέτρα που πρέπει να λάβετε.

· Αν έχετε νεογέννητο στο σπίτι, φροντίστε να είναι ντυμένο ελαφρά. Ζητήστε οδηγίες από τον παιδίατρό σας σχετικά με τη λήψη υγρών.

· Κλείνετε τα εξωτερικά παράθυρα κατά τις πιο ζεστές ώρες της ημέρας και αφήνετέ τα ανοιχτά κατά τη διάρκεια της νύχτας.

· Αποφύγετε όσο είναι δυνατό τη χρήση φούρνου και κουζίνας για να μην αυξηθεί περισσότερο η θερμοκρασία του σπιτιού σας.

· Μην αφήνετε ποτέ σε κλειστό αυτοκίνητο νήπια, ηλικιωμένους, κατοικίδια

· Αν παρουσιάσετε την οποιαδήποτε δυσφορία ή ενόχληση, επικοινωνήστε με τον γιατρό σας.
Αν γνωρίζετε ηλικιωμένους, παιδιά, μοναχικά άτομα, ασθενείς με χρόνια νοσήματα,

Φροντίστε:

Να μη μένουν μόνοι τους τις ημέρες του καύσωνα

Να λαμβάνουν επαρκείς ποσότητες υγρών

Να έχουν πρόσβαση σε δροσερό/κλιματιζόμενο χώρο

